Albedo ตัวปลอม

* ข้อมูล
* นักพากย์

* หมวดหมู่

 * NPC

*บทความนี้เกี่ยวกับตัวปลอมผู้ที่สร้าง Fellflower Albedo และข้อมูลเกี่ยวกับตัวเลียนแบบ Whopperflower mimic สามารถดูได้ที่ Fellflower*

**Albedo ตัวปลอม** (ชื่อไม่เป็นทางการ) เป็นตัวละคร NPC เฉพาะเควสต์ที่ออกโรงในกิจกรรมตัวเกมเวอร์ชัน 2.3 ฝุ่นธุลีและเงาแห่งหิมะ

Albedo ตัวปลอมเป็น Albedo รุ่นนำร่องที่เกิดจากน้ำมือของนักแปรธาตุหญิง Rhinedottir ในโครงการสร้างมนุษย์สังเคราะห์ สามารถถูกจำแนกออกจาก Albedo ตัวจริงได้โดยการสังเกตว่าไม่มีดาวสี่แฉกสีทองที่กลางลำคอ

## โปรไฟล์

### บทนำตัวละคร

> ในท้องมังกรมีผลงานล้มเหลวที่อาจารย์สร้างขึ้น—
>
> นี่สิถึงจะเป็นจุดเริ่มต้นของ "เรื่องเล่า"
>
> Albedo, เงาดำมากมาย

Albedo ตัวปลอมเป็น Albedo รุ่นแรกที่ Rhinedottir ผลิตขึ้นมาทดลองในโครงการมนุษย์สังเคราะห์ แต่ถูกตัดสินว่าเป็นตัวทดลองล้มเหลวและถูกมังกร Durin กลืนกินลงท้องไป หลายปีต่อมาหลังจากที่มังกรดุรินตายลง Albedo อดีตกาลได้แหวกท้องหนีออกมาได้ ใช้ภูเขา Dragonspine เป็นที่สิงสถิต ต่อมา Albedo ตัวปลอมได้เห็น Albedo ตัวจริงใช้ชีวิตผาสุกอยู่ท่ามกลางอ้อมแขนมนุษยชาติ และเกิดความอิจฉาอย่างแรงกล้าที่มนุษย์สังเคราะห์เหมือนตนกำลังได้ดื่มด่ำวิถีชีวิตมนุษย์พันธุ์แท้ Albedo ตัวปลอมเริ่มสะกดรอยตาม Albedo ตัวจริงไปทั่วภูเขา หัวสมองไล่สรรหาแผนการในการเข้าแทนที่ชีวิต Albedo

Albedo ตัวปลอมได้สร้าง Whopperflower กลายพันธุ์ขึ้นมาชนิดหนึ่งนามว่าต้น Fellflower เพื่อทำหน้าที่เบี่ยงเบนความสนใจ Albedo และสร้างโอกาสลอบสังหารอันดีงามให้แก่ตน อย่างไรก็ตามนักเดินทางผู้กำลังอยู่ใน Dragonspine พอดีได้ทำลายแผนการลงอย่างคาดไม่ถึง เป็นผลให้ Albedo และผองเพื่อนสามารถโค่นต้น Fellflower ลงได้สำเร็จ และในขณะที่ Albedo กำลังอธิบายเรื่องปานสีทองที่ลำคอตนเองให้แก่นักเดินทางอยู่ Albedo ได้รู้สึกตัวว่ากำลังถูก Albedo ตัวปลอมเฝ้ามองลงมาจากหน้าผาและชักดาบเดินขึ้นไปประจัญหน้าด้วย นักเดินทางเองก็รู้สึกได้ว่ามีบางอย่างผิดปกติแต่ไม่อาจหาที่มาได้

หลายวันต่อมา Albedo ได้เล่าอธิบายเหตุการณ์ออกมาเป็นเรื่องเป็นราว โดยตั้งชื่อแทนตัวเองเป็น “หมายเลขหนึ่ง”, Albedo ตัวปลอมเป็น “หมายเลขสอง” และต้น Fellflower เป็น “หมายเลขสาม” ก่อนจะแซวนักเดินทางว่าเป็นคนสวน Albedo ไม่ได้ชี้ชัดว่าชะตากรรมของ Albedo ตัวปลอมเป็นเช่นไร เพียงแต่พูดว่าแผนการของตัวปลอมที่จะแทนที่ตัวจริงได้ล้มเหลวลงเพียงเท่านั้น

### อุปนิสัย

> ฉันจะเปลี่ยนรูปลักษณ์ให้เหมือนนาย เรียนรู้วิชาการแปรธาตุของนาย สร้างสิ่งมีชีวิตที่แสนมหัศจรรย์ขึ้นมา เพื่อเป็นฉากบังหน้าสำหรับดึงดูดความสนใจ
> ฉันจะหาจุดอ่อนเพื่อฉวยโอกาสกำจัดนาย และนักเดินทาง... คนคนเดียวที่สามารถมองเห็นความลับได้
> เมื่อเป็นแบบนั้น
> ฉันก็จะได้พบกับความสุขของ "การถือกำเนิดบนโลก" ซะที
>
> Albedo รำพึงถึงเจตนาของตัวปลอม, เงาดำมากมาย

Albedo ตัวปลอมมีจิตริษยาต่อ Albedo ตัวจริงผสมรวมกับความขมขื่นที่ตนถูกตราหน้าเป็นตัวทดลองล้มเหลว มีความประสงค์อยากใช้ชีวิตเหมือน Albedo และได้รับการยอมรับจากหมู่มนุษย์ นอกจากนี้ยังมีความต้องการอยากมีพลังเหนือกว่า Albedo และเลื่อนขั้นไปเป็นมนุษย์ผู้สมบูรณ์แบบ Albedo ตัวปลอมมีความสามารถในการวินิจฉัยสถานการณ์และธรรมชาติของสิ่งมีชีวิตเพื่อเสริมสร้างความเข้าใจให้แก่ตนไม่ต่างกับ Albedo หากทว่าขาดความสามารถในการเข้าอกเข้าใจมนุษย์เหมือนที่ Albedo มี เห็นเป็นเพียงสัตว์พันธุ์หนึ่งเท่านั้น

## เควสต์และกิจกรรม

### กิจกรรม

* ฝุ่นธุลีและเงาแห่งหิมะ
	+ ฉากที่ 1: อดีตของน้ำแข็งและหิมะ (การปรากฏตัวเป็นตัวปลอมทั้งหมดบนหน้าจอ)
	+ ฉากที่ 2: เงาดำมากมาย (คีทซีนฉากจบ)

## เบ็ดเตล็ด

* แฟนคลับเกมได้คิดค้นสมมติฐานเกี่ยวกับชะตากรรมของ Albedo ตัวปลอมขึ้นมาหลายประการด้วยกัน
	+ ว่า Albedo ตัวปลอมถูก Albedo ตัวจริงขึ้นไปฆ่าทิ้งหลังจบเนื้อเรื่องฉากที่ 2 และบทสนทนาระหว่างนักเดินทางและ Albedo ถึงเรื่องตัวปลอมที่ถูกจัดการไปนั้นหมายถึง Albedo ตัวปลอมนี้เอง จึงทำให้ Albedo คนที่อยู่เบื้องหน้าไม่ได้แสดงอาการโต้แย้งข้อสรุปที่นักเดินทางกำลังคิดอยู่ วิธีการหยอกล้อของ Albedo ในเนื้อเรื่องฉากที่ 3 จึงเป็นไปเพื่อชี้ให้นักเดินทางเห็นว่าตนเองพึงพอใจกับชีวิตที่เป็นอยู่เหมือนผู้คนทั่วไป
	+ Albedo ตัวปลอมยังไม่ตายและได้ปลอมตัวเป็นนาย Joserf พ่อของเด็กชาย Joel ที่มีแนวโน้มว่าเสียชีวิตไปบนภูเขา เนื่องจาก Albedo รับทราบความทุกข์ของเด็กชาย Joel มาจากเนื้อเรื่องฉากที่ 1 จึงเป็นไปได้ที่อาจจะนำสถานการณ์นี้ไปใช้เป็นข้อเจรจากับ Albedo ตัวปลอมเพื่อยุติปัญหากันครึ่งทาง ให้อีกฝ่ายมีโอกาสได้ใช้ชีวิตเป็นมนุษย์สมใจ และทำให้ Joel ได้พ่อคืนมาในชีวิต จากการตีความนี้ อาจเป็นไปได้ว่าพฤติกรรมของ Albedo ในเนื้อเรื่องฉากที่ 3 คือการพยายามบอกใบ้เป็นนัย ๆ ให้นักเดินทางเก็บไปคิด
	+ Albedo ตัวปลอมยังไม่ตายและขณะนี้กำลังแบ่งกันใช้อัตลักษณ์กับ Albedo ตัวจริง คนที่เชื่อทฤษฎีนี้เห็นว่า Albedo ในฉากที่ 3 มีวิธีการพูดคล้ายคลึงกับ Albedo ตัวปลอมมากกว่าและเน้นความคิดในหัวนักเดินทางที่คิดว่า Albedo ทำตัวแปลกไปจากเดิม

## สื่อ

### Cameo

Version 2.3 "Shadows Amidst Snowstorms" Trailer - Genshin Impact
## หมายเหตุ

1. ↑ Fellflower Albedo can manipulate Cryo, but this is because it was originally a Cryo Whopperflower. While Primordial Albedo wears a Geo Vision as part of his disguise, whether he has any actual Geo-manipulating ability is unknown.

## ประวัติการเปลี่ยนแปลง

เพิ่มเข้ามาใน**เวอร์ชัน 2.3**[สร้างประวัติใหม่]
## อ้างอิง

1. ↑ 1.0 1.1 (EN & JP) Twitter - VA Announcement
2. ↑ (CN) Genshin Impact - Official Character page
3. ↑ (KR) Twitter - VA Announcement